pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายภูเวียงฯ รองปลัดกระทรวงดิจิทัลฯ ตรวจความพร้อมระบบเทคโนโลยีและการสื่อสาร ในงานพระราชพิธีเสด็จพระราชดำเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก 2562
วันจันทร์ที่ 9 ธันวาคม 2562
นายภูเวียงฯ รองปลัดกระทรวงดิจิทัลฯ ตรวจความพร้อมระบบเทคโนโลยีและการสื่อสาร ในงานพระราชพิธีเสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก 2562
นายภูเวียงฯ รองปลัดกระทรวงดิจิทัลฯ ตรวจความพร้อมระบบเทคโนโลยีและการสื่อสาร ในงานพระราชพิธีเสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562
เมื่อวันที่ 7 ธันวาคม 2562 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม ตรวจเยี่ยมความพร้อมระบบเทคโนโลยีและการสื่อสารของหน่วยงานภายใต้สังกัดกระทรวงดิจิทัลเพื่อเศรษฐกิจและสังคม และหน่วยงานร่วมปฏิบัติ โดยมีนายพัฒนา ณ สงขลา รักษาการในตําแหน่งรองกรรมการผู้จัดการใหญ่ สาขาปฏิบัติการ และธุรกิจ NBN บริษัท กสท โทรคมนาคม จํากัด (มหาชน) และนายเดชพร ด่านพิทักษ์กุล ผู้ช่วยกรรมการผู้จัดการใหญ่ สํานักขายและบริการลูกค้านครหลวงที่ 1 บริษัท ทีโอที จํากัด (มหาชน) ให้การต้อนรับ ทั้งนี้กระทรวงดิจิทัลเพื่อเศรษฐกิจและสังคมได้ดําเนินการติดตั้งระบบอินเทอร์เน็ตความเร็วสูง โทรศัพท์ โทรสาร รวมถึงการติดตั้งกล้องโทรทัศน์วงจรปิด (CCTV) เพื่อเป็นระบบรองรับการบริหารจัดการกองอํานวยการร่วมงานพระราชพิธีเสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562
******************
รัฐบาลไทย-ข่าวทำเนียบรัฐบาล-กรมการขนส่งทางบกเตรียมเปิดประมูลทะเบียนรถเลขสวย หมวดอักษร Series 8 และทยอยประมูลทุกสัปดาห์ทั่วประเทศ
วันพุธที่ 15 กรกฎาคม 2563
กรมการขนส่งทางบกเตรียมเปิดประมูลทะเบียนรถเลขสวย หมวดอักษร Series 8 และทยอยประมูลทุกสัปดาห์ทั่วประเทศ
เพื่อนํารายได้จากการประมูลเข้ากองทุน กปถ. สนับสนุนและส่งเสริมให้เกิดความปลอดภัยในการใช้รถใช้ถนน และช่วยเหลือผู้พิการอันเนื่องมาจากการประสบภัยทางถนน
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า จากสถานการณ์การแพร่ระบาดของโรคติดเชื้อไวรัส COVID-19 ทําให้กรมการขนส่งทางบก (ขบ.) ต้องชะลอการประมูลทะเบียนรถเลขสวยออกไปตั้งแต่เดือนมีนาคม ปัจจุบันสถานการณ์ดังกล่าวเริ่มคลี่คลายลง ประกอบกับ ขบ. ได้ส่งเสริมการประมูลทะเบียนรถเลขสวยผ่านช่องทางออนไลน์มากขึ้น เพื่อดําเนินการตามมาตรการ Social Distancing ของรัฐบาล จึงขอเชิญชวนผู้สนใจร่วมประมูลทะเบียนรถเลขสวยสําหรับรถเก๋งผ่านช่องทางออนไลน์ ในส่วนของกรุงเทพมหานครจะเปิดประมูลในหมวดอักษร Series 8 ซึ่งตามความเชื่อของศาสตร์ด้านตัวเลข เป็นสัญลักษณ์ของความมั่งคั่ง ร่ํารวยไม่มีที่สิ้นสุด และเป็นตัวเลขแห่งความอมตะ สําหรับชาวจีนเป็นเลข Double Lucky แปลว่า ความร่ํารวยและความสําเร็จ โดยหมวดอักษร 8กช และ 8กฌ จะเปิดประมูลวันที่ 25 - 26 กรกฎาคม 2563 สามารถลงทะเบียนล่วงหน้าได้ที่ งานบางกอกอินเตอร์ เนชั่นแนล มอเตอร์โชว์ ครั้งที่ 41 ซึ่งจัดที่เมืองทองธานี และหมวดอักษร 8กก กรุงเทพมหานคร จะเปิดประมูลวันที่ 10 ตุลาคม 2563 (วันที่ 10 เดือน 10) สําหรับการประมูลทะเบียนรถเลขสวยต่างจังหวัดมีหมวดอักษรพิเศษ คือ หมวดอักษร ขข (จังหวัดระยอง) เปิดประมูลวันที่ 17 - 18 ตุลาคม 2563 และหมวดอักษร ขข (จังหวัดภูเก็ต) เปิดประมูลวันที่ 28 - 29 พฤศจิกายน 2563 สามารถตรวจสอบแผนการประมูลเพิ่มเติมได้ที่ www.tabienrod.coom ซึ่งการประมูลหมายเลขทะเบียนรถเก๋งหมวดอักษรดังกล่าว จะเป็นการประมูลพร้อมกัน 3 ช่องทาง คือ ทางวาจา ณ สถานที่จัดการประมูล ทางอินเทอร์เน็ตที่ www.tabienrod.coom และทางโทรศัพท์
ทั้งนี้ ขบ. เตรียมเปิดประมูลหมายเลขทะเบียนรถตู้ หมวดอักษร ฮอ ซึ่ง 1 ปี มีเพียง 1 ครั้งเท่านั้น ระหว่างวันที่ 15 กรกฎาคม - 15 กันยายน 2563 และจะเปิดประมูลหมายเลขทะเบียนรถกระบะทุกวันที่ 1 - 24 ของทุกเดือน โดยในเดือนกรกฎาคมจะประมูลในหมวดอักษร 2ฒน และ 2ฒบ ซึ่งหมายเลขทะเบียนรถทั้ง 2 ประเภทดังกล่าว จะเป็นการประมูลทางอินเตอร์เน็ตที่ www.tabienrod.com เท่านั้น
สําหรับรายได้จากการประมูลทั้งหมดจะนําเข้ากองทุนเพื่อความปลอดภัยในการใช้รถใช้ถนน (กปถ.) เพื่อสนับสนุน ส่งเสริมความปลอดภัยในการใช้รถใช้ถนน เช่น โครงการสนามจราจรเยาวชนเสริมสร้างจิตสํานึกความปลอดภัยเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก โครงการนักเรียนรุ่นใหม่ มีใบขับขี่ ให้ความรู้เยาวชนให้มีความรู้ความเข้าใจในการใช้รถใช้ถนนอย่างถูกต้องและปลอดภัย และโครงการรณรงค์ป้องกันและลดอุบัติเหตุทางถนน โดยบูรณาการร่วมกับสํานักงานคณะกรรมการการอาชีวศึกษา ตรวจรถฟรี ขับขี่ปลอดภัย รวมทั้งโครงการเพื่อการควบคุมกํากับดูแล เช่น โครงการมั่นใจ รถใช้ GPS ส่งผลให้เกิดการป้องกันและลดอุบัติเหตุทางถนนอย่างยั่งยืน และนําไปช่วยเหลือผู้ประสบภัยจากการใช้รถใช้ถนน เพื่อเยียวยาและยกระดับคุณภาพชีวิตให้ผู้ได้รับผลกระทบได้รับรอยยิ้มการจากเยียวยาสามารถดําเนินชีวิตต่อไปได้ ผู้ที่ประสงค์จะเข้าร่วมประมูลทะเบียนรถเลขสวย สามารถสอบถามข้อมูลเพิ่มเติมได้ที่ สายด่วน 1584 หรือ โทร. 062 407 6888, 061 615 6359 หรือที่ www.tabienrod.com
รัฐบาลไทย-ข่าวทำเนียบรัฐบาล-รอง นรม.พล.อ.ฉัตรชัยฯ สั่งการหน่วยงานเร่งรัดดำเนินคดีค้ามนุษย์ และคดีค้ามนุษย์ที่มีเจ้าหน้าที่รัฐเข้าไปเกี่ยวข้อง ให้ทบทวนการดำเนินการปี 61 พร้อมวางแผนดำเนินการปี 62
วันพฤหัสบดีที่ 3 มกราคม 2562
รอง นรม.พล.อ.ฉัตรชัยฯ สั่งการหน่วยงานเร่งรัดดําเนินคดีค้ามนุษย์ และคดีค้ามนุษย์ที่มีเจ้าหน้าที่รัฐเข้าไปเกี่ยวข้อง ให้ทบทวนการดําเนินการปี 61 พร้อมวางแผนดําเนินการปี 62
รอง นรม.พล.อ.ฉัตรชัยฯ ประชุมคณะกรรมการป้องกันเจ้าหน้าที่ของรัฐมิให้เกี่ยวข้องกับการค้ามนุษย์ ครั้งที่ 1/62 สั่งการเร่งรัดดําเนินคดีค้ามนุษย์และคดีค้ามนุษย์ที่มีเจ้าหน้าที่รัฐเข้าไปเกี่ยวข้อง ให้ทบทวนการดําเนินการปี 61 พร้อมวางแผนดําเนินการปี 62
วันนี้ (3 มกราคม 2562) เวลา 09.00 น. ณ ห้องประชุม 302 ตึกบัญชาการ 1 ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการป้องกันเจ้าหน้าที่ของรัฐมิให้เกี่ยวข้องกับการค้ามนุษย์ ครั้งที่ 1/2562 โดยมีคณะกรรมการและผู้แทนหน่วยงานที่เกี่ยวข้องเข้าร่วมประชุม สรุปสาระสําคัญดังนี้
ที่ประชุมรับทราบผลการดําเนินการกับเจ้าหน้าที่ของรัฐที่เข้าไปเกี่ยวข้องกับการค้ามนุษย์ และติดตามการดําเนินการกับเจ้าหน้าที่ของรัฐที่เข้าไปเกี่ยวข้องกับการค้ามนุษย์ ตั้งแต่ ปี พ.ศ. 2556-2561 ทั้งทางวินัยและทางอาญา ซึ่งมีเจ้าหน้าที่ของรัฐเข้าไปเกี่ยวข้องกับการค้ามนุษย์ จํานวน 58 ราย โดยอยู่ระหว่างชั้นสอบสวน/ไต่สวน จํานวน 10 ราย และชั้นอัยการ จํานวน 3 ราย ชั้นพิจารณาคดีของศาล จํานวน 31 ราย คดีถึงที่สุดแล้ว 9 ราย ยุติเรื่องในการสอบสวน 3 ราย และหลบหนี 2 ราย การดําเนินการกับเจ้าหน้าที่ของรัฐที่เข้าไปเกี่ยวข้องกับการค้ามนุษย์ในพื้นที่ จังหวัดเชียงใหม่ จังหวัดชัยภูมิ และจังหวัดสระบุรี และมีมติเห็นชอบให้ สตช. รับรายงานการสอบสวนของคณะอนุกรรมการ กรณีคดีค้ามนุษย์ในพื้นที่ สน.บางซื่อ ไปพิจารณาดําเนินการตามอํานาจหน้าที่
ทั้งนี้ รองนายกรัฐมนตรี มีข้อสั่งการให้หน่วยงานที่เกี่ยวข้องดําเนินการตามมาตรการเร่งรัดการดําเนินคดีค้ามนุษย์และคดีค้ามนุษย์ที่มีเจ้าหน้าที่ของรัฐเข้าไปเกี่ยวข้อง และดําเนินการตามขั้นตอนและกรอบระยะเวลาตามระเบียบสํานักนายกรัฐมนตรี ว่าด้วยมาตรการทางบริหารในการป้องกันเจ้าหน้าที่ของรัฐมิให้เกี่ยวข้องกับการค้ามนุษย์ พ.ศ. 2558 และให้ทุกหน่วยงานทบทวนการดําเนินการในปี 2561 เพื่อหาแนวทางและวางแผนการดําเนินการในปี 2562 เพื่อให้การป้องกันและปราบปรามการค้ามนุษย์ เป็นไปอย่างมีประสิทธิภาพและเกิดประสิทธิผลอย่างแท้จริง
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผล COVID-19 เดือนเดียว พบประชาชนขึ้นทะเบียน ใช้สิทธิ์กรณีว่างงานออนไลน์ กับกรมการจัดหางาน กว่า 140,000 คน [กระทรวงเเรงงาน]
วันศุกร์ที่ 3 เมษายน 2563
ผล COVID-19 เดือนเดียว พบประชาชนขึ้นทะเบียน ใช้สิทธิ์กรณีว่างงานออนไลน์ กับกรมการจัดหางาน กว่า 140,000 คน [กระทรวงเเรงงาน]
หม่อมเต่า เผย สถานการณ์ว่างงาน เดือนมีนาคม 2563 ได้รับแจ้งจากกรมการจัดหางาน มีประชาชนขึ้นทะเบียน ใช้สิทธิ์กรณีว่างงานออนไลน์ผ่านเว็บไซต์ https://empui.doe.go.th แล้ว 144,861 คน
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงานย้ํา ประชาชนที่ว่างงาน จากการถูกเลิกจ้าง ซึ่งเป็นผลกระทบจากการแพร่กระจายของโรค COVID-19 ที่ทําให้นายจ้าง/สถานประกอบการต้องปิดกิจการ จะได้รับเงินชดเชย 70% ของค่าจ้างที่เคยได้รับ โดยระยะเวลาที่จ่ายจะไม่เกิน 200 วัน หากเป็นการว่างงานจากการลาออกเอง จะได้รับเงิน ในอัตรา 45% ของค่าจ้างที่เคยได้รับ โดยระยะเวลาที่จ่ายจะไม่เกิน 90 วัน แต่หากเป็นกรณีว่างงานเนื่องจากเหตุสุดวิสัย ได้แก่ กรณีนายจ้างไม่ให้ทํางานเพราะต้องกักตัว 14 วัน เนื่องจากสัมผัสหรือใกล้ชิดผู้ติดเชื้อ COVID-19 และ กรณีหน่วยงานภาครัฐสั่งให้ปิดสถานประกอบการชั่วคราว จะต้องลงทะเบียนขอรับประโยชน์ทดแทน กับสํานักงานประกันสังคม
ด้านนายสุชาติ พรชัยวิเศษกุล อธิบดีกรมการจัดหางานเผย หลังจากได้แจ้งให้ พนักงาน ลูกจ้างที่ถูกเลิกจ้าง จากสถานประกอบการที่ประสบปัญหา ได้รับผลกระทบจากการแพร่ระบาดของโรคติดเชื้อไวรัสโคโรนา (COVID-19) ที่ส่งเงินสมทบประกันสังคมมาแล้วไม่น้อยกว่า 6 เดือน มาลงลงทะเบียนใช้สิทธิ์กรณีว่างงานออนไลน์ ทางเว็บไซต์ https://empui.doe.go.th ภายใน 30 วันหลังจากถูกเลิกจ้าง นั้น พบว่า ในช่วงเดือนมีนาคม 2563 ที่ผ่านมา มีผู้มาลงทะเบียน ใช้สิทธิ์กรณีว่างงานออนไลน์ผ่านเว็บไซต์ https://empui.doe.go.th กับกรมการจัดหางาน แล้ว 144,861 คน เพิ่มขึ้นจากเดือนกุมภาพันธ์ ที่มีผู้มาขึ้นทะเบียน จํานวน 84,177 คน และมกราคม จํานวน 74,775 คน คิดเป็นร้อยละ 41.89 และ 48.38 ตามลําดับ
อย่างไรก็ดี สําหรับรายละเอียดขั้นตอนการขึ้นทะเบียนว่างงานและรายงานตัว ทางเว็บไซต์ https://empui.doe.go.th ของกรมการจัดหางาน สามารถ ดูข้อมูลเพิ่มเติมได้ที่ https://www.youtube.com/watch?v=z_eKpk9sPzg&t=20s ซึ่งเป็นการอํานวยความสะดวกให้ประชาชนสามารถทําได้เองที่บ้านผ่านระบบ e-service ในทุกที่ ตลอดเวลา และหลีกเลี่ยงการเดินทางไปติดต่อที่สํานักงาน เพื่อลดความแออัดหรือการรวมตัวกันของคนจํานวนมาก และป้องกันการแพร่ระบาดของโรค COVID-19 อันเป็นการตอบสนองนโยบายของรัฐบาล
สอบถามข้อมูลเพิ่มเติมได้ที่ สายด่วน กระทรวงแรงงาน โทร.1506 กด2 กรมการจัดหางาน
รัฐบาลไทย-ข่าวทำเนียบรัฐบาล-กระทรวงอุตสาหกรรมเสนอคณะรัฐมนตรีขออนุมัติผ่อนผันใช้พื้นที่ลุ่มน้ำชั้นที่ 1  สำหรับโครงการเหมืองแร่
วันศุกร์ที่ 8 กุมภาพันธ์ 2562
กระทรวงอุตสาหกรรมเสนอคณะรัฐมนตรีขออนุมัติผ่อนผันใช้พื้นที่ลุ่มน้ําชั้นที่ 1  สําหรับโครงการเหมืองแร่
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เปิดเผยว่า ที่ผ่านมากระทรวงอุตสาหกรรมได้ดําเนินการเสนอคณะรัฐมนตรีเพื่อพิจารณาผ่อนผันการใช้พื้นที่ลุ่มน้ําชั้นที่ 1 เพื่อการทําเหมืองแร่
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เปิดเผยว่า ที่ผ่านมากระทรวงอุตสาหกรรมได้ดําเนินการเสนอคณะรัฐมนตรีเพื่อพิจารณาผ่อนผันการใช้พื้นที่ลุ่มน้ําชั้นที่ 1 เพื่อการทําเหมืองแร่ ซึ่งโครงการเหมืองแร่ที่จะได้รับการเสนอจะต้องเป็นโครงการในพื้นที่เดิมที่เคยมีการทําเหมืองมาก่อน มีความจําเป็นทางเศรษฐกิจ และมีความคุ้มค่าและเหมาะสมทางด้านเศรษฐกิจและสังคมเมื่อเปรียบเทียบกับผลกระทบสิ่งแวดล้อมที่อาจเกิดขึ้น และการใช้พื้นที่ลุ่มน้ําชั้นที่ 1 ของโครงการเหมืองแร่ดังกล่าวจะต้องได้รับการอนุมัติผ่อนผันจากคณะรัฐมนตรีก่อน
นับแต่ พ.ร.บ.แร่ พ.ศ. 2560 มีผลใช้บังคับเมื่อเดือนสิงหาคม พ.ศ. 2560 จนถึงปัจจุบัน กระทรวงอุตสาหกรรมได้เสนอเรื่องและคณะรัฐมนตรีได้พิจารณาอนุมัติผ่อนผันการใช้พื้นที่ลุ่มน้ําชั้นที่ 1 ไปแล้วจํานวน
8 โครงการ ประกอบด้วยคําขอประทานบัตรและคําขอต่ออายุประทานบัตรจํานวน 34 แปลง คิดเป็นพื้นที่รวมประมาณ 14,121 ไร่ และคิดเป็นมูลค่าแร่ที่ทําเหมืองได้กว่า 169,000 ล้านบาท ซึ่งโครงการเหมืองแร่ดังกล่าวประกอบด้วยโครงการเหมืองแร่ขนาดใหญ่ ขนาดกลาง และขนาดเล็ก เช่น โครงการเหมืองแร่หินอุตสาหกรรมเพื่อการผลิตปูนซีเมนต์ โครงการเหมืองแร่หินอุตสาหกรรมกรรมเพื่อการก่อสร้าง และโครงการเหมืองแร่หินอ่อน เป็นต้น
ทั้งนี้ ภายหลังคณะรัฐมนตรีมีมติอนุมัติผ่อนผันการใช้พื้นที่ลุ่มน้ําชั้นที่ 1 ให้กับโครงการเหมืองแร่แล้ว หน่วยงานรัฐเจ้าของพื้นที่ เช่น กรมป่าไม้ จะได้นํามติคณะรัฐมนตรีดังกล่าวไปประกอบการพิจารณาอนุญาตให้ใช้ประโยชน์พื้นที่ และภายหลังได้รับอนุญาตจากหน่วยงานเจ้าของพื้นที่แล้ว ประกอบกับได้ดําเนินการต่าง ๆ ตามที่กําหนดใน พ.ร.บ.แร่ พ.ศ. 2560 ครบถ้วนแล้ว กระทรวงอุตสาหกรรมโดยกรมอุตสาหกรรมพื้นฐานและการเหมืองแร่ จะได้นําเสนอคณะกรรมการแร่ เพื่อพิจารณาให้ความเห็นชอบการอนุญาตประทานบัตรหรือต่ออายุประทานบัตรต่อไป
30 มกราคม 2562
รัฐบาลไทย-ข่าวทำเนียบรัฐบาล-โครงการจัดการพลังงานไฟฟ้าแบบครบวงจรในจังหวัดชายแดนใต้
วันเสาร์ที่ 11 มกราคม 2563
โครงการจัดการพลังงานไฟฟ้าแบบครบวงจรในจังหวัดชายแดนใต้
วันศุกร์ที่ 10 มกราคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบโครงการจัดการพลังงานไฟฟ้าแบบครบวงจรในพื้นที่จังหวัดชายแดนภาคใต้ โดยมีกลไกแบบเดียวกับโครงการโรงไฟฟ้าชุมชนเพื่อเศรษฐกิจฐานราก เช่น การให้ชุมชนมีบทบาทในการดําเนินงาน การกําหนดหลักเกณฑ์หรือแนวทางการรับซื้อไฟฟ้า เป็นต้น โดยจะจัดตั้ง "กองทุนพลังงานไฟฟ้าเพื่อประชาชนจังหวัดชายแดนภาคใต้" นํารายได้จากผลกําไรสุทธิไม่เกินร้อยละ 10 ของโรงไฟฟ้า ไปสนับสนุนทุนการศึกษา และทุนสร้างอาชีพให้กับประชาชน เป็นต้น คาดว่าจะมีโรงไฟฟ้าขนาด 1.5 - 2 เมกะวัตต์ จํานวน 100 แห่ง ก่อให้เกิดการจ้างงานประชาชนในพื้นที่ เพิ่มประสิทธิภาพการบริหารจัดการพลังงานให้ชุมชนสามารถพึ่งพาตนเองได้อย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมบันทึกเทปถวายพระพรชัยมงคลสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสเฉลิมพระชนมพรรษา 3 มิถุนายน 2563
วันพุธที่ 20 พฤษภาคม 2563
กระทรวงอุตสาหกรรม ร่วมบันทึกเทปถวายพระพรชัยมงคลสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสเฉลิมพระชนมพรรษา 3 มิถุนายน 2563
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมบันทึกเทปถวายพระพรชัยมงคลสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสเฉลิมพระชนมพรรษา ณ สถานีวิทยุโทรทัศน์แห่งประเทศไทย (NBT)
วันที่ 20 พฤษภาคม 2563 เวลา 16.30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วยคณะผู้บริหารระดับสูงของกระทรวงอุตสาหกรรม ร่วมบันทึกเทปถวายพระพรชัยมงคลสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสเฉลิมพระชนมพรรษา 3 มิถุนายน 2563 ณ สถานีวิทยุโทรทัศน์แห่งประเทศไทย (NBT)
รัฐบาลไทย-ข่าวทำเนียบรัฐบาล-พิธีลงนามบันทึกข้อตกลงความร่วมมือ โครงการพัฒนานิคมอุตสาหกรรมในพื้นที่ระเบียงเศรษฐกิจภาคตะวันออก : นิคมอุตสาหกรรม Smart Park
วันพฤหัสบดีที่ 8 กุมภาพันธ์ 2561
พิธีลงนามบันทึกข้อตกลงความร่วมมือ โครงการพัฒนานิคมอุตสาหกรรมในพื้นที่ระเบียงเศรษฐกิจภาคตะวันออก : นิคมอุตสาหกรรม Smart Park
พิธีลงนามบันทึกข้อตกลงความร่วมมือ โครงการพัฒนานิคมอุตสาหกรรมในพื้นที่ระเบียงเศรษฐกิจภาคตะวันออก : นิคมอุตสาหกรรม Smart Park ณ โรงแรมเดอะสุโกศล กรุงเทพฯ
เมื่อวันที่ 7 กุมภาพันธ์ 2561 นายสมชาย หาญหิรัฐ รัฐมนตรีช่วยว่าการกระทรวงอุตสาหกรรม เป็นประธานในพิธีลงนามบันทึกข้อตกลงความร่วมมือ โครงการพัฒนานิคมอุตสาหกรรมในพื้นที่ระเบียงเศรษฐกิจภาคตะวันออก : นิคมอุตสาหกรรม Smart Park ระหว่างการนิคมอุตสาหกรรมแห่งประเทศไทย กับพันธมิตร 5 หน่วยงาน ได้แก่ สํานักงานเพื่อการพัฒนาระเบียบเศรษฐกิจพิเศษภาคตะวันออก บริษัท บีซีพีจี จํากัด (มหาชน) บริษัท พีทีที โพลีเมอร์ โลจิสติกส์ จํากัด บริษัท บางกอก อินดัสเทรียล แก๊ส จํากัด และบริษัท โกลบอล ยูทิลิตี้ เซอร์วิส จํากัด ซึ่งการลงนามบันทึกข้อตกลงความร่วมมือดังกล่าวเป็นการช่วยพัฒนาโครงการแบบบูรณาการ เพื่อรองรับการลงทุนของกลุ่มอุตสาหกรรมแห่งอนาคต (New S-Curve) ทั้งจากในประเทศและต่างประเทศ ซึ่งมีมูลค่าเพิ่มในสินค้าและบริการ รวมทั้งเป็นการวางรากฐานการพัฒนาประเทศในระยะยาว โดยมีนายพสุ โลหารชุน ปลัดกระทรวงอุตสาหกรรม (ประธานกรรมการการนิคมอุตสาหกรรมแห่งประเทศไทย) นายวีรพงศ์ ไชยเพิ่ม ผู้ว่าการการนิคมอุตสาหกรรมแห่งประเทศไทย นายคณิศ แสงสุพรรณ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก และผู้บริหารภาคเอกชน ร่วมงาน ณ โรงแรมเดอะสุโกศล กรุงเทพฯ
นายสมชาย หาญหิรัญ รัฐมนตรีช่วยว่าการกระทรวงอตุสาหกรรม กล่าวว่า ในปีงบประมาณ 2561 การนิคมอุตสาหกรรมแห่งประเทศไทย ได้มีนโยบายจัดตั้งโครงการพัฒนานิคมอุตสาหกรรมในพื้นที่ระเบียงเศรษฐกิจพิเศษภาคตะวันออก : นิคมอุตสาหกรรม Smart Park ในพื้นที่นิคมอุตสาหกรรมมาบตาพุด โดยจุดเด่นของนิคมอุตสาหกรรม Smart Park เป็นพื้นที่เศรษฐกิจใหม่ที่รองรับการลงทุนในธุรกิจอุตสาหกรรมด้านดิจิทัลอย่างสมบูรณ์แบบ รวมทั้งเป็นศูนย์กลางการพัฒนาและถ่ายทอดเทคโนโลยีอันทันสมัยโดยมุ่งเน้นบูรณาการการทํางานร่วมกันระหว่างภาครัฐและภาคธุรกิจเพื่อให้เกิดการร่วมผลิตและสร้างสรรค์นวัตกรรม ระบบฮาร์ดแวร์ ซอฟต์แวร์ และระบบดิจิทัลในเชิงพาณิชย์ให้กระจายไปถึงทุกภาคส่วน
นอกจากนี้ การเกิดขึ้นของนิคมฯ Smart Park ยังถือเป็นนิคมอุตสาหกรรมแนวใหม่ที่จะตอบโจทย์ไลฟ์สไตส์ผู้ประกอบการ นักธุรกิจ นักลงทุน และบุคคลทั่วไป โดยเริ่มตั้งแต่การออกแบบและวางผังพื้นที่ การติดตั้งระบบความปลอดภัย การให้บริการอินเทอร์เน็ตความเร็วสูงที่ดีที่สุดและศูนย์รวม Date Center ที่ใหญ่ที่สุด สําหรับนักลงทุน รวมถึงระบบคมนาคม การสื่อสาร สิ่งอํานวยความสะดวกภายใต้แนวคิดนิคมฯ 4.0 สําหรับ EEC (Industrial Estate 4.0 for EEC) ซึ่งกระทรวงอุตสาหกรรมมั่นใจเป็นอย่างยิ่งว่านิคมฯ แห่งนี้จะเป็นมิติใหม่ของการพัฒนาพื้นที่อุตสาหกรรมที่ดีที่สุดทั้งในประเทศและแถบภูมิภาคอาเซียน
รัฐบาลไทย-ข่าวทำเนียบรัฐบาล-รมว.พม. เสริมพลังสตรีเป็นผู้นำการเปลี่ยนแปลงในศตวรรษที่ 21 สู่การมีส่วนร่วมทางการเมือง
วันศุกร์ที่ 17 มกราคม 2563
รมว.พม. เสริมพลังสตรีเป็นผู้นําการเปลี่ยนแปลงในศตวรรษที่ 21 สู่การมีส่วนร่วมทางการเมือง
รมว.พม. เสริมพลังสตรีเป็นผู้นําการเปลี่ยนแปลงในศตวรรษที่ 21 สู่การมีส่วนร่วมทางการเมือง
เมื่อวันที่ 16 ม.ค. 63 เวลา 11.00 น. นายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์ (รมว.พม.) บรรยายพิเศษ หัวข้อ ผลกระทบของนวัตกรรมหรือเทคโนโลยีต่อผู้นําสตรี ในการสัมมนาเพื่อส่งเสริมสถานภาพการมีส่วนร่วมและการตัดสินใจของสตรี รุ่นที่ 1 ซึ่งจัดขึ้นโดยกรมกิจการสตรีและสถาบันครอบครัว (สค.) ทั้งนี้ มีสตรีและผู้นําสตรีที่มีความสนใจทางการเมือง หรือประสงค์ที่จะทํางานการเมืองจาก 17 จังหวัดทางภาคเหนือ จํานวน 100 คน เข้าร่วมการสัมมนา ณ โรงแรมเมย์ฟลาวเวอร์ แกรนด์ จังหวัดพิษณุโลก
นายจุติ กล่าวว่า ประชาชนทุกคนทุกเพศทุกวัยจําเป็นต้องมีการปรับตัวและพร้อมรับการเปลี่ยนแปลงที่จะเกิดขึ้นตลอดเวลาในสังคม ซึ่งปัจจุบัน ทุกคนมีความเสมอภาคในความก้าวหน้าและประสบความสําเร็จในชีวิต ซึ่งสตรีในศตวรรษที่ 21 จําเป็นต้องพัฒนาตนเองอยู่เสมอ ต้องไม่หยุดการเรียนรู้สิ่งใหม่ๆ ด้วยการแสวงหาความรู้เพิ่มเติมทั้งภาษา การสื่อสาร และเทคโนโลยีสมัยใหม่ รวมทั้งมีมุมมองเชิงบวกทั้งในการใช้ชีวิต การทํางาน และการแก้ปัญหาต่างๆ ด้วยทักษะการเรียนรู้และนวัตกรรม ความคิดสร้างสรรค์ การแก้ปัญหาอย่างมีวิจารณญาณ การสื่อสารที่ดีด้วยความรู้ ทักษะสารสนเทศ สื่อ และเทคโนโลยี การรู้จักปรับตัวการเข้าสังคม การเป็นผู้นํา การพัฒนาฝีมือและทักษะอาชีพ รวมถึงการต่อยอดอาชีพ และทักษะด้านภาษา ต่างฟ เป็นต้น
นายจุติ กล่าวต่อไปว่า สําหรับการเป็นผู้นําไม่เพียงหมายถึงนําคนอื่นตามตําแหน่งหน้าที่เท่านั้น แต่หมายรวมถึงนําตัวเองด้วย เช่น นําความคิดดี ปัญญาดี ความรู้ดีที่ตนมีไปสู่ผู้อื่น นําพาตนเองไปสู่ความก้าวหน้าในหน้าที่การงาน และนําความคิดสร้างสรรค์ที่ตนมีไปสู่การพัฒนาผู้อื่น รวมถึงนําความสุขที่ตนมีให้คนใกล้ตัว ด้วยความตระหนักว่า ไม่ทิ้งใครไว้ข้างหลัง เพื่อให้ประเทศไทยไปสู่การบรรลุเป้าหมายการพัฒนาที่ยั่งยืน และยุทธศาสตร์ชาติด้านการพัฒนาสตรร ควบคู่ไปกับการดําเนินงานส่งเสริมศักยภาพและการเปิดโอกาสให้แก่สตรีของภาคส่วนต่างๆ ซึ่งเป็นภารกิจสําคัญของกระทรวง พม. ทั้งนี้ สตรีจําเป็นต้องเพิ่มพูนความรู้ทักษะ และความชํานาญ พร้อมรับการเปลี่ยนแปลง ด้วยการรู้เท่าทันสถานการณ์ที่เกิดขึ้น รวมถึงต้องได้รับความเอื้ออาทร กําลังใจ การสนับสนุน และการให้เกียรติและเคารพในสิทธิอันชอบธรรมจากผู้ชายและคนในครอบครัวและสังคม เพื่อเสริมพลังให้สตรีสามารถแสดงบทบาทอย่างเต็มศักยภาพในการมีส่วนร่วมพัฒนาสังคม และประเทศให้เจริญก้าวหน้า
นายจุติ กล่าวเพิ่มเติมว่า สําหรับการสัมมนาเพื่อส่งเสริมสถานภาพการมีส่วนร่วมและการตัดสินใจของสตรีในวันนี้ เป็นการส่งเสริมให้สตรีมีความรู้ ความเข้าใจ และตระหนักถึงความสําคัญของการมีส่วนร่วมทางการเมือง รวมถึงเสริมสร้างความพร้อมและมีความกล้าตัดสินใจในการลงสมัครรับเลือกตั้งในระดับต่างๆ ผ่านการเรียนรู้บทเรียนและแบบอย่างความสําเร็จ จากวิทยากรผู้ทรงคุณวุฒิ จากสมาคมส่งเสริมสิทธิและความเสมอภาค ได้แก่ คุณรัชฎาภรณ์ แก้วสนิท อดีตสมาชิกสภาผู้แทนราษฎร ปี 2550-2554 และ 2554-2556 คุณอาธิศักดิ์ จอมสืบวิสิฐ อดีตผู้ตรวจการสํานักงานคณะกรรมการการเลือกตั้ง และคุณภัชรา คติกุล อดีตผู้อํานวยการสํานักรณรงค์และเผยแพร่ กกต. อีกทั้งให้สตรีได้มีโอกาสพัฒนาตนเองให้สามารถเป็นแบบอย่างการเป็นผู้นําสตรีที่มีภาพลักษณ์ที่ดี พร้อมรับการเปลี่ยนแปลงในศตวรรษที่ 21 อันนําไปสู่การพัฒนาครอบครัว ชุมชน และสังคม ได้อย่างมั่นคงและยั่งยืนต่อไป
รัฐบาลไทย-ข่าวทำเนียบรัฐบาล-รองปลัดกระทรวงมหาดไทย ชี้แจง ไม่มีการโฆษณาประชาสัมพันธ์เครื่องดื่มแอลกอฮอล์ในงานถนนวคนเดิน จ. นครปฐม และ งานส่งเสริมการท่องเที่ยวของ จ. พังงา
วันอังคารที่ 17 ธันวาคม 2562
รองปลัดกระทรวงมหาดไทย ชี้แจง ไม่มีการโฆษณาประชาสัมพันธ์เครื่องดื่มแอลกอฮอล์ในงานถนนวคนเดิน จ. นครปฐม และ งานส่งเสริมการท่องเที่ยวของ จ. พังงา
รองปลัดกระทรวงมหาดไทย ชี้แจง ไม่มีการโฆษณาประชาสัมพันธ์เครื่องดื่มแอลกอฮอล์ในงานถนนวคนเดิน จ. นครปฐม และ งานส่งเสริมการท่องเที่ยวของ จ. พังงา
16 ธันวาคม พ.ศ. 2562 นายสมคิด จันทมฤก รองปลัดกระทรวงมหาดไทย ชี้แจงต่อข้อเรียกร้องให้ตรวจสอบการโฆษณาแฝงของธุรกิจน้ําเมาในการจัดงานถนนคนเดินของจังหวัดนครปฐมและกิจกรรมส่งเสริมการท่องเที่ยวของจังหวัดพังงา โดยมีการตั้งข้อสงสัยว่าเปิดโอกาสให้มีการจําหน่ายและโฆษณาตราสัญลักษณ์เครื่องดื่มแอลกอฮอล์ที่ผิดกฎหมาย ว่า งานสตรีทฟู้ด FOOD FUN FRIEND #Chang ChillPark #ชิลล์ไม่มีพัก จัดโดยหอการค้าจังหวัดนครปฐม เกี่ยวกับการจัดมหกรรมอาหารของดีนครปฐมในรูปแบบการจัดสตรีทฟู้ด ซึ่งสอดคล้องกับศักยภาพของจังหวัดนครปฐมในการเป็นเมืองแห่งอาหารในอนาคต และภาคเอกชนได้กล่าวถึงรูปแบบการจัดงานและประโยชน์ที่ประชาชนจะได้รับ ซึ่งไม่มีการกล่าวถึงกิจกรรมการจัดลานเบียร์ในงานแต่อย่างใด และสัญลักษณ์ที่ปรากฏในงาน เป็นสัญลักษณ์ในฉลากขวดน้ําเท่านั้น ไม่ได้เกี่ยวข้องกับการโฆษณาประชาสัมพันธ์เครื่องดื่มแอลกอฮอล์ ตามที่มีการเสนอข่าวแต่อย่างใด สําหรับจังหวัดพังงา การจัดกิจกรรมส่งเสริมการท่องเที่ยวในช่วงเปิดฤดูกาลท่องเที่ยวจังหวัดพังงา โดยการจัดกิจกรรม Event Marketing งาน “Phang Nga Music Festivel 360” ตอน ล่องเรือหารัก เกาะแน่นๆ นะน้อง โดยการท่องเที่ยวแห่งประเทศไทย จังหวัดพังงา ในวันที่ 13-14 ธันวาคม 2562 เพื่อส่งเสริมการท่องเที่ยว กระตุ้นเศรษฐกิจและเผยแพร่ศิลปวัฒนธรรม ทั้งนี้ จังหวัดนครปฐม และจังหวัดพังงา ได้มีการบังคับใช้กฎหมายที่เกี่ยวข้องกับ พ.ร.บ. ควบคุมเครื่องดื่มแอลกอฮอล์อย่างต่อเนื่อง ทั้งในรูปแบบการรณรงค์งดดื่มแอลกอฮอล์ รวมไปถึงการตรวจสถานบริการที่เข้าข่ายและได้มีการดําเนินการทางกฎหมายกับผู้ที่กระทําความผิดอย่างเข้มงวด
รัฐบาลไทย-ข่าวทำเนียบรัฐบาล-SME Development Bank จัดสัมมนาเคล็ดลับธุรกิจบริการสู่ความสำเร็จCoaching ธุรกิจ Service Business by Panipa”สร้างแรงบันดาลใจเอสเอสเอ็มอี
วันศุกร์ที่ 2 มีนาคม 2561
SME Development Bank จัดสัมมนาเคล็ดลับธุรกิจบริการสู่ความสําเร็จCoaching ธุรกิจ Service Business by Panipa”สร้างแรงบันดาลใจเอสเอสเอ็มอี
ธพว.หรือ SME Development Bank จัดงานสัมมนาเมื่อวันที่ 28 กุมภาพันธ์ 2561 ที่ผ่านมางาน “Coaching ธุรกิจ Service Business by Panipa”
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย ( ธพว.หรือ SME Development Bank) กล่าวถึงงานสัมมนาเมื่อวันที่ 28 กุมภาพันธ์ 2561 ที่ผ่านมางาน “Coaching ธุรกิจ Service Business by Panipa” ซึ่งคุณพรรณิภา ปวนะฤทธิ์ เจ้าของธุรกิจบริการเสริมสวย ร้าน Panipa Hair Nails & Beauty ที่เปิดมาแล้วกว่า 50 ปี จํานวน 9 สาขา โดยธุรกิจมีการเติบโตอย่างต่อเนื่อง ที่มาเผยเคล็ดลับในการทําธุรกิจให้ประสบความสําเร็จในงานสัมมนาครั้งนี้ว่า หัวใจสําคัญของธุรกิจบริการ คือจะต้องรักษามาตรฐานการให้บริการอยู่ตลอดเวลา จะต้องมีการพัฒนาไม่หยุดนิ่ง และการเปิดให้บริการแต่ละพื้นที่นั้น สิ่งสําคัญก็คือ จะต้องดูกลุ่มเป้าหมายและตอบสนองการให้บริการให้ตรงจุดตรงเป้าและตรงประเด็น ทั้งนี้หลักการบริหารจัดการของร้านเสริมสวย Panipa เน้นเรื่องการบอกต่อการให้บริการเป็นหัวใจสําคัญ หรือที่เรียกว่า Word of Mouth โดยต้องให้ลูกค้าเป็นผู้บอกต่อความประทับใจ ที่มัดใจผู้มาใช้บริการต่อเนื่อง ผลงานเป็นตัวตั้ง เพราะแม้สื่อโซเซียลมีเดียจะมีอิทธิพลต่อการเข้าถึงกลุ่มเป้าหมายในการแชร์เพื่อสร้างการรับรู้ในวงกว้าง แต่ประเด็นหลักการให้บริการของธุรกิจก็ต้องเข้าไปอยู่ในหัวใจของลูกค้าด้วยเช่นกัน ธพว.จัดสัมมนาครั้งนี้ ถือว่าเป็นโอกาสอันดีที่ได้กูรูอย่างคุณพรรณิภา ที่เป็นผู้รู้จริงในแวดวงธุรกิจบริการเสริมความงามมาช่วยแบ่งปันประสบการณ์อันจะเป็นประโยชน์ เปิดมุมมองในการทําธุรกิจที่จะต้องเปลี่ยนแปลงไปตามยุคตามสมัย และมองไปข้างหน้าเพื่อพัฒนายกระดับธุรกิจตัวเอง เพราะเชื่อว่าการทําธุรกิจปัจจัยไม่ใช่เกิดจากการใช้เงินอย่างเดียว จําเป็นจะต้องเติมเต็มองค์ความรู้ให้รอบด้าน เพื่อทําให้ธุรกิจยั่งยืนต่อไป ซึ่งเป็นไปตามภารกิจของธนาคารพัฒนาอย่าง ธพว. ที่จะจัดกิจกรรมสัมมนาหลากหลายรูปแบบที่เป็นการเติมเต็มมุมมองแนวคิดในการทําธุรกิจไปสู่ผู้ประกอบการเอสเอ็มอีหลายกลุ่ม ทั้งภาคบริการ ภาคการผลิต และการส่งเสริมด้านตลาด ตอบโจทย์การพัฒนา 5 ด้านคือ ทันสมัย (Modern) ออกแบบ (Design) มาตรฐาน (Certified) การตลาดผ่านสื่อออนไลน์ (Online) และ การเล่าเรื่องราว (Story) ที่จะได้มุมมองแนวคิดในการพัฒนาธุรกิจต่อไป
สําหรับคุณพรรณิภา ปวนะฤทธิ์ เจ้าของ “Panipa Hair Nails & Beauty” อดีตนายกองค์การกําหนดเทรนด์ผมโลก อินเตอร์คอฟเฟอร์ ไทยแลนด์ จบการศึกษาด้านการตัดผมจากลอนดอน ประเทศอังกฤษและโรงเรียนออกแบบทรงผมจาก Morris มีประสบการณ์การทํางานในร้านทําผมชื่อดังในอังกฤษและฝรั่งเศส เป็นที่ปรึกษาให้กระทรวงพาณิชย์ด้านการจัดการธุรกิจเสริมสวย เป็นประธานคณะกรรมการการตัดสินงานแข่งขันทักษะการออกแบบทรงผมระดับโลก จากกระทรวงแรงงาน เป็นประธานชมรมช่างตัดผมแห่งประเทศไทย2สมัย เป็นผู้เขียนคอลัมน์ “Talking Hair”ในนิตยสาร Hairworld magazine คุณพรรณิภายังเคยออกแบบทรงผมให้เซเลบริตี้ในแวดวงผู้มีชื่อเสียงดาราและนางงามจักรวาล
สอบถามข้อมูลเพิ่มเติม : นางอุบลรัตน์ ค่าแพง ผู้อํานวยการฝ่ายส่งเสริมการตลาดลูกค้าสัมพันธ์และกิจกรรมเพื่อสังคม โทร. 0-265-4574-5